《旧得有读书乐时一讽咏欣然会心因广之为静坐乐会友乐各四章 其八》
明代·顾允成

木落水尽千崖枯，天地万物共一吾。数萼梅兄破腊景，几竿竹友傍寒庐。

更见青青秀松柏，森然足称会友者。会友之乐何处寻，围炉立雪喜同心。

作者简介：（1554—1607）明常州府无锡人，字季时，号泾凡。顾宪成弟。性耿介，厉名节。万历十四年赴殿试，对策中语侵郑妃，置末第。房寰疏诋海瑞，允成不胜愤，偕同年生抗疏劾之，忤旨坐废。久之，以荐诏许以教授用，历官礼部主事。时三王并封，偕同官合疏谏，不报。后以疏劾阁臣张位，谪光州判官，乞假归，与宪成讲学东林，不复出。有《小辨斋偶存》。